NaiveNeuron/SloPal huggingface dataset:
Uhrík, Milan, poslanec NR SR (2018-09-18):
Ďakujem. A mne sa páčilo v úvode, ako ste začali, keď ste uvádzali návrh zákona, že ste začali tým štýlom, že my sme, vy ste to nepovedali, medzi riadkami to bolo povedané, Národná rada Slovenskej republiky, my sa zodpovedáme občanom Slovenskej republiky, nie nejakým podnikateľom alebo korporáciám. Chcem reagovať na tú našu myšlienku znárodňovania. Samozrejme, sme si vedomí, že to nie je len lusknutím prsta, ale tento trend, čo ste napríklad nastavili týmto návrhom zákona, je presne to, ako by sme sa poberali my. Jednoducho vytvoriť, sme Národná rada Slovenskej republiky, Národná rada prijíma zákony, ktoré platia v štáte, stačí vytvoriť také podmienky na to, aby tie subjekty samy nechceli v tých daných oblastiach podnikať. Napríklad aj zvýšením daňového zaťaženia na takú úroveň, že sa im jednoducho neoplatí v tom podnikať a aj samy sa od toho budú chcieť potom tých energetických závodov zbaviť a tým pádom de facto príde k znárodneniu, aj keď nie k takému, by som povedal, primitívnemu znárodneniu, ako to bolo za čias komunistov. Ďakujem.
B. Bugár, podpredseda NR SR: (2006-04-19):
(Hlasovanie.) Prítomných 125, za 46, proti 24, zdržalo sa 50, 5 nehlasovali. Námietku sme neschválili, takže nech sa páči, pán spravodajca, odporúčanie do tretieho čítania.
P. Paška, predseda NR SR: (2006-10-17):
(Hlasovanie.) Prítomných 131, za 94, proti 6, zdržalo sa 6, nehlasovalo 25. Konštatujem, že sme prijali procedurálny návrh, ktorý predložil pán poslanec Mikuš. Pán poslanec Rydlo, procedurálny návrh.
V. Veteška, podpredseda NR SR: (2005-10-27):
Budeme pokračovať, pristúpime k prvému čítaniu o návrhu poslancov Národnej rady Slovenskej republiky Kataríny Tóthovej a Milana Cagalu na vydanie zákona, ktorým sa mení a dopĺňa  zákon č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov (tlač 1357). Návrh na jeho pridelenie výborom máte v rozhodnutí č. 1377. Slovo dávam pani poslankyni Kataríne Tóthovej.
Figeľ, Ján, podpredseda NR SR (2012-07-27):
Ďakujem pekne. S reakciou na faktické, nech sa páči, pán poslanec Fecko.
Mikloško, Jozef, poslanec NR SR (2013-12-04):
Ja veľmi narýchlo, ale obávam sa, že pán Érsek má stopercentnú pravdu. Ja som voľakedy mal na starosti majetok SZM, boli to 2 miliardy československých vtedy korún a 17. 11. 1991 sa majetok SZM rozhodnutím Federálneho zhromaždenia navrátil „lidu ČSFR“. Bolo v tom veľa energie, veľa boja, veľa všelijakých týchto, nechcem to spomínať, ale to boli fantastické hotely, junior hotely aj nejaké štadióny. Majetok za 2 miliardy korún, ktorých väčšina bolo v Čechách, ale aj na Slovensku. No fakt, že po 20 rokoch je tento majetok preč. Neslúži ľudu ani Slovenska, ani mládeži, ani športu, je to privatizované. Teraz si neviem spomenúť, kde je, ako sa volá to mestečko, keď idete hore z Banskej Bystrice cez Nemeckú do Brezna, tak doľava sa ide hore, tam je jeden krásny Junior hotel, ktorému stromy... (Reakcia z pléna) Krpáčovo! Vieš čo, na veličajznom hoteli so šiestimi poschodiami rastú stromy na balkónoch, a to patrilo tiež k tomuto. Takých junior hotelov bolo veľa, tiež by som sa opýtal predkladateľov, či o tomto vedia. Napríklad viem, že múzeum telesnej kultúry v Bratislava-Nové Mesto malo vždy veľké problémy aj s financiami, aj s priestormi, majú veľmi pekné záležitosti, olympizmus a všeličo. Aj knižku vydali, aj dokonca som ja do nej prispel, ale tiež by bolo dobré im pomôcť nejako a umožniť olympijskému výboru, čo predsa sú len viac-menej profíci, ktoré robia vždy od olympiády po olympiádu, naraz dať veľké možnosti nadštan.... (Ukončenie vystúpenia časomerom.)
Vitteková, Anna, poslankyňa NR SR (2015-12-21):
Ako o poslednej pripomienke budeme hlasovať o pripomienke bod bodom 2. Odporúčanie gestorského výboru: neschváliť.
Bugár, Béla, podpredseda NR SR (2017-03-28):
Nech sa páči, prezentujme sa a hlasujme. (Hlasovanie.) Prítomných 144 poslancov, za 80, proti 64. Konštatujem, že aj tento návrh bol schválený. Takže, vážené panie poslankyne... Ešte predtým, pán poslanec Matovič, procedurálny návrh.
P. Hrušovský, predseda NR SR: (2004-12-02):
(Hlasovanie.) 135 prítomných, 132 za, 3 sa zdržali. Národná rada Slovenskej republiky vládny návrh zákona, ktorým sa mení a dopĺňa zákon o úprave majetkových vzťahov a vyporiadaní majetkových nárokov v družstvách v znení neskorších predpisov a zákon o cenných papieroch a investičných službách schválila. Teraz poprosím pána poslanca Malchárka, aby z poverenia výboru pre hospodárstvo, privatizáciu a podnikanie uviedol hlasovania k vládnemu návrhu zákona o podmienkach prevádzky vozidiel v premávke na pozemných komunikáciách a o zmene a doplnení niektorých zákonov , ktorý prerokúvame ako tlač 876, zaradený v schválenom programe 33. schôdze ako bod 30. Nech sa páči, pán poslanec Malchárek. J. Malchárek, poslanec: Ďakujem, pán predseda. Vážení členovia vlády, vážené dámy poslankyne, páni poslanci, v rozprave vystúpil jeden poslanec a predložil jeden pozmeňujúci návrh, ale prosím, aby sme najskôr hlasovali o spoločnej správe, a to o bodoch 1 až 64 s odporučením gestorského výboru schváliť.
Bugár, Béla, podpredseda NR SR (2018-12-04):
Je všeobecný súhlas? (Súhlasná reakcia z pléna.) Ďakujem pekne. Ešte aby som vedel, bod 42, to sú, áno, obnoviteľné, O. K., 1032, áno. Ďakujem pekne. Takže pristúpime k hlasovaniam, a to najprv v prvom čítaní... (Reakcia z pléna.) Takže prosím pána poslanca Puciho, aby uviedol hlasovanie v prvom čítaní o vládnom návrhu zákona o ochrane majetku v plynárenstve (tlač 1247). (Rokovanie o vládnom návrhu zákona o ochrane majetku v plynárenstve a o doplnení zákona č. 160/2015 Z. z. Civilný sporový poriadok v znení zákona č. 87/2017 Z. z ., tlač 1247.)
Glváč, Martin, podpredseda NR SR (2018-09-18):
Ďakujem. Otváram všeobecnú rozpravu. Do rozpravy som dostal jednu písomnú prihlášku, pán poslanec Mihál, ale predtým o vystúpenie požiadala pani navrhovateľka.
Hrnčiar, Andrej, podpredseda NR SR (2017-10-12):
Dávam slovo spravodajcovi, ktorého určil navrhnutý gestorský zahraničný výbor, poslancovi Mariánovi Kérymu.
Grendel, Gábor, podpredseda NR SR (2022-09-29):
Vyhlasujem rozpravu za skončenú. Chce zaujať záverečné stanovisko pani navrhovateľka? Nech sa páči.
Pčolinský, Peter, podpredseda NR SR (2023-01-24):
Ale treba mať 90 tak či tak. (Reakcia rečníka.) Ďalší vystupujúci v rozprave, pán poslanec Marek Šefčík, nech sa páči.
Blanár, Juraj, podpredseda NR SR (2023-02-03):
Pani poslankyňa Romana Tabák stráca možnosť vystúpiť s faktickou, pretože sa nenachádza v rokovacej sále. Pán poslanec Nemec, môžete reagovať na faktické poznámky.
Laššáková, Jana, podpredsedníčka NR SR (2015-03-13):
Nech sa páči, pán poslanec Hlina, máte slovo.
Vážny, Ľubomír, poslanec NR SR (2011-09-14):
Ďakujem. Vážený pán podpredseda Národnej rady Slovenskej republiky, vážený pán minister, vážené panie poslankyne, páni poslanci, dovoľte mi, aby som predniesol spoločnú správu výborov o výsledku prerokovania návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Čiernej Hory o medzinárodnej cestnej, osobnej a nákladnej doprave, ktorú ste obdŕžali ako tlač 444. Predseda Národnej rady Slovenskej republiky rozhodnutím z 12. augusta 2011 č. 450 pridelil návrh na prerokovanie ústavnoprávnemu výboru a Výboru Národnej rady Slovenskej republiky pre hospodárstvo, výstavbu a dopravu. Za gestorský výbor určil Výbor Národnej rady pre hospodárstvo, výstavbu a dopravu s tým, že lehotu na prerokovanie návrhu vo výboroch vrátane v gestorskom výbore určil do 5. septembra 2011. Ústavnoprávny výbor o návrhu rokoval 23. augusta 2011 a prijal uznesenie č. 254. Výbor Národnej rady Slovenskej republiky pre hospodárstvo, výstavbu a dopravu rokoval 25. augusta 2011 a prijal uznesenie č. 190. V týchto uzneseniach oba výbory odporučili Národnej rade vysloviť súhlas s predmetnou dohodou. Gestorský výbor taktiež odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s predmetnou dohodou a rozhodnúť, že ide o medzinárodnú zmluvu, ktorá má podľa Ústavy Slovenskej republiky prednosť pred zákonmi. Spoločná správa výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady s predmetnou dohodou vrátane návrhu uznesenia Národnej rady Slovenskej republiky bola schválená uznesením gestorského výboru zo 6. septembra 2011 č. 199. Skončil som, pán predsedajúci, otvorte, prosím, rozpravu.
P. Hrušovský, predseda NR SR: (2003-11-06):
(Hlasovanie.) Prítomných je 132 poslancov, za 51, proti 58, zdržalo sa 22, nehlasoval 1. Návrh sme neschválili. Prosím ďalší návrh.
Chren, Martin, poslanec NR SR (2015-10-06):
Ďakujem veľmi pekne. Len veľmi stručne. Chcel som sa ešte raz poďakovať pánu Brockovi. Ja som si neuvedomil, že v podstate keby sa neprihlásil, tak takmer by ani nemohli zaznieť tie ostatné veľmi príjemné slová, ktoré sa dobre počúvali od ostatných, pretože sám som sa do rozpravy nehlásil. Čiže to je druhýkrát vďaka. A chcem aj poďakovať naozaj, aj bolo dobré, že aj na minulej schôdzi sme o tomto rokovali. My sme, ja som nestiahol ten návrh zákona len kvôli tomu, aby sa tu opakovane šesť-, sedemkrát každú schôdzu mohlo o ňom rozprávať. Stiahol som ho preto, lebo sme reálne rokovali. Rokovali sme aj s poslancami vládnej strany, aj s predstaviteľmi vládnej strany, viacerí ministri vyslovili podporu. Ja viem, že tak ako pán kolega Martvoň, tak je možno 10 – 15 takých poslancov aj zo strany SMER, ktorí by chceli podporiť tento návrh zákona, pretože si uvedomujú, že je dobrý. A tiež by som si, tak ako zaznelo vo faktických poznámkach, dovolil zaapelovať na Tóna Martvoňa, keby ste sa nebáli a zahlasovali podľa svojho presvedčenia, tak možno by aj tie hlasy stačili na to, tých 10 – 15, o ktorých viem, že určite sa v SMER-e nachádzajú medzi poslancami, aby sa tento zákon dostal do druhého čítania. A nemyslím si, že je na tom niečo zlé a určite vám sľubujem, cieľom tohto zákona nie je politikárčiť. Je dobré, že sa tu dokážeme spojiť nad dobrým riešením, a že vám to nikto nebude zazlievať, ak to spravíte. Ďakujem veľmi pekne za pozornosť.
J. Jasovský, poslanec: (2004-03-17):
Otázka diaľnic. Mám málo času a škoda, tieto veci by si vyžadovali trošku dlhšiu debatu. Fakty sú, že 150 kilometrov sme postavili, fakty sú, že sme vedeli ročne postaviť 40 kilometrov a fakty sú aj to, pán podpredseda vlády, že bol, existoval aj úver, kde úverové náklady predstavovali 6 až 8%. Nemyslím si, že je to veľa. Myslím si, že rok 1998, zbytočná hystéria ohľadom výstavby diaľnic, rozpočet predsa bol prijatý na rok 1998, kde boli blokované aj zdroje pre výstavbu diaľnic, takže nesúhlasím s tým, že výstavba diaľnic likviduje ekonomiku, myslím si, že len tá diaľnica, ktorá je postavená, sa dokáže zaplatiť, a myslím si, pán podpredseda, že bez diaľnic rozvoj na Slovensku nebude, o tom asi nemôžeme hovoriť. Ďakujem za to, že ste povedali, že Slovnaft bol privatizovaný. Dobre, aj keď ja s tým naozaj nemám nič spoločné, ale ja som použil slová „bol predaný,“ pán podpredseda vlády, za vašej vlády. Otázku cien, ja som porovnal ceny potravín a benzínu a hovoril som skôr niečo iné. Hovoril som o vzťahu ceny, príjmy a výroba. To znamená, že mohli by sme hovoriť aj na túto tému a vôbec som sa nedotýkal zvyšovania cien po vstupe do Európskej únie. Ja som hovoril o súčasnosti ako takej. Takže to sú veci, ktoré by možno trošku na debatu by boli vhodné do budúcna, ale iste, že v takomto krátkom dvojminútovom vystúpení sa nedá na všetko reagovať.
Blahová, Natália, poslankyňa NR SR (2010-12-09):
Ďakujem, pán predseda. Vážené dámy, vážení páni, rada by som predniesla pozmeňujúci návrh, doplňujúci návrh k návrhu skupiny poslancov. Takže asi nedodám viac než to, čo pán predseda výboru a pani poslankyňa Gibalová k samotnému zákonu povedali a prejdem hneď k zneniu môjho doplňujúceho návrhu. Ide o podnet, ktorý prišiel z praxe od občanov a od asistentov, ktorí pomáhajú ľuďom so sluchovým postihnutím. Títo ľudia mali povinnosť do konca roka absolvovať certifikované vzdelávanie a nakoľko existuje len jedna certifikačná agentúra, ktorá takéto vzdelávanie poskytuje, je v prospech veci, aby sme týmto ľuďom umožnili, aby sa do vzdelali, a aby boli v zmysle zákona certifikovaní asistenti na tlmočenie pre sluchovo postihnutých. Samotné znenie doplňujúceho návrhu. 1. V názve zákona sa slovo „mení“ vkladajú slová „a dopĺňa“ a na konci sa pridávajú tieto slová: „a ktorým sa mení zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov“. 2. Za čl. I sa vkladá nový čl. II, ktorý znie: „Čl. II. Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov, sa mení takto: V § 65 ods. 22 sa slová „k 31. decembru 2008“ nahrádzajú slovami „k 31. decembru 2010“, slová „po 31. decembri 2008“ sa nahrádzajú slovami „po 31. decembri 2010“ a slová „do 31. decembra 2010“ sa nahrádzajú slovami „do 31. decembra 2011“.“. Doterajší čl. II sa označuje ako čl. III. 3. V čl. II účinnosť (novo označenom čl. II) sa na konci pripájajú tieto slová: „okrem čl.  II, ktorý  nadobúda  účinnosť 30. decembra 2010“. Odôvodnenie. V súčasnosti existuje len jedna certifikačná agentúra, ktorá zabezpečuje vzdelávanie a po absolvovaní skúšok vydáva osobným asistentom potrebný doklad o schopnosti komunikovať s osobou so sluchovým postihnutím. Fyzické osoby s ťažkým zdravotným postihnutím ako aj osobní asistenti upozorňujú na skutočnosť, že nie je možné do 31. 12. 2010 absolvovať potrebné vzdelávanie a získať potrebný doklad. Z tohto dôvodu navrhujem predĺžiť obdobie na získanie potrebného dokladu o vzdelaní z 31. decembra 2010 na 31. decembra 2011. Ďakujem pekne za pozornosť.
I. Šimko, minister obrany SR: (2002-12-12):
Slovenská republika vypracovala a prijala už v roku 1999 prvý národný program PRENAME. Národný program PRENAME je členený do 5 rozhodujúcich kapitol: 1. Politické a ekonomické otázky. 2. Obranné a vojenské otázky. 3. Otázky zdrojov. 4. Bezpečnostné otázky. 5. Právne otázky. Ministerstvo obrany zodpovedá za plnenie úloh v druhej a piatej kapitole. Rok 2003 je štvrtým rokom plnenia národného programu PRENAME a na tento rok bola postavená ako hlavná priorita dôsledné pokračovanie v implementácii koncepcie reformy ozbrojených síl Slovenskej republiky podľa dlhodobého plánu štruktúry a rozvoja ozbrojených síl Model 2010. Táto priorita je rozpracovaná v konkrétnych opatreniach a cieľoch. Veľkú pozornosť v rámci národného programu PRENAME rezort obrany venuje budovaniu spoločnej Poľsko-Česko-Slovenskej brigády, kde do konca roku 2003 je cieľom dosiahnuť pripravenosť k prevereniu brigády zo strany NATO na schopnosť mnohonárodného štábu plánovať účasť jednotky na mnohonárodnej operácii pod vedením NATO, resp. Európskej únie. Na základe posledných skúseností pozornosť je zameriavaná aj na posilnenie kapacít ozbrojených síl Slovenskej republiky zameraných proti novým asymetrickým bezpečnostným hrozbám hlavne terorizmu a šírenia zbraní hromadného ničenia. Ministerstvo obrany Slovenskej republiky má na rok 2003 celkovo plánované finančné prostriedky v rámci národného programu PRENAME vo výške 2 mld. 817 mil. 488 tisíc Sk. Na plnenie partnerských cieľov je vyčlenených 2 mld. 805 mil. 988 tisíc korún. Z toho 1 mld. 941 mil. 118 tisíc korún na vyzbrojovanie, 537 mil. 580 tisíc korún na udržiavanie, 273 mil. na infraštruktúru, 8 mil. 270 tisíc na rozvoj ľudských zdrojov a 45 mil. 920 tisíc korún na výcvik. Ministerstvo obrany Slovenskej republiky na informovanie širokej občianskej verejnosti zriadilo na internetovej stránke rezortu samostatnú sekciu Cesta do NATO. V tejto sekcii sú pravidelne zverejňované všetky dôležité dokumenty súvisiace so vstupom Slovenska do aliancie, taktiež je tu prezentovaný národný program PRENAME v rokoch 2001 – 2003, tak ako ich prijala vláda Slovenskej republiky. V jednotlivých národných programoch PRENAME sú zverejnené detailné informácie o množstve finančných prostriedkov plánovaných na jednotlivé aktivity súvisiace so vstupom do aliancie. Adresa tejto internetovej stránky je www.mod.gov.sk. Skončil som.
Laššáková, Jana, podpredsedníčka NR SR (2012-06-20):
S reakciou na faktické poznámky, pán poslanec Blanár, nech sa páči.
Marcinková, Vladimíra, poslankyňa NR SR (2023-11-14):
Ide to? Ďakujem za slovo, pán predsedajúci. Pre mňa je až absurdné, že pán minister Taraba využil príležitosť a postavil sa za rečnícky pult, aby kopol do opozičnej strany namiesto toho, aby obhájil vlastne program a state, ktoré sa týkajú jeho agendy, a to životného prostredia, environmentálnej politiky v kľúčovom dokumente tejto vlády. Mne už je jasné, že táto vláda považuje vlastne prvý dokument, s ktorým prišla do Národnej rady, za zdrap papiera a vôbec tomu neprikladá žiadnu dôležitosť a pán Taraba je toho živým dôkazom už len svojimi nedávnymi vyjadreniami, lebo tu keď čítate v programovom vyhlásení vlády, že vláda uznáva míľniky plánu obnovy a odolnosti a reformu národných parkov a zonácií a predstaví ich tak, aby tieto míľniky boli naplnené a neprišlo k ohrozeniu čerpania finančných prostriedkov a ešte v deň, keď to poslali do Národnej rady, napísal status, ktorý protirečil tomu, čo je tu napísané a hovoril o tom, že tieto peniaze by možno radšej nevyčerpal, lebo predsa len ide o pôžičku a nie sú to peniaze, ktoré nám padli hore z neba z Európskej únie, tak to je asi jeho, to je asi jeho vzťah k tomu, čo je napísané v PVV a preto sa sama seba pýtam, či má význam tu sedieť a rozprávať sa o niečom, čo ani jeho autori nepovažujú za dôležité a, a sami to negujú svojimi vyjadreniami. Toľko odo mňa.
Blanár, Juraj, podpredseda NR SR (2021-06-25):
Ďalší, pán poslanec Čepček, nech sa páči.
Pellegrini, Peter, predseda NR SR (2016-02-11):
A ešte pán poslanec Kaník. Nie je tu. Budeme hlasovať o návrhoch. Zároveň ja chcem podať procedurálny návrh, aby sme vzhľadom na dôležitosť obidvoch tém dnes rokovali bez obedňajšej prestávky aj po 19.00 hodine až do úplného prerokovania obidvoch bodov programu tejto 61. schôdze s tým, že hlasovať budeme o obidvoch návrhoch uznesení po prerokovaní obidvoch bodov. Najprv budeme hlasovať o návrhu pána poslanca Freša, aj keď hlasovať by som o ňom ani nemal dať, pretože v zmysle rokovacieho poriadku (§ 21), pán Frešo to veľmi dobre vie, na rokovaní Národnej rady môžu významné osobnosti a predstavitelia organizácií pozvaní Národnou radou alebo jej predsedom so súhlasom môžu vystúpiť. Vzhľadom na to, že Národná rada a ani predseda v zmysle tohto rokovacieho poriadku a paragrafu nepostupovali, nie sú oficiálne pozvaní žiadni predstavitelia organizácií a spoločenského života, ktorým by sme mohli hlasovaním umožniť vystúpiť, tak o vašom procedurálnom návrhu ani nedám hlasovať. Pán poslanec Přidal navrhol, aby sme prerušili rokovanie kvôli jeho výboru medzi 13.00 a 14.00 hodinou. Áno, má výbor Národnej rady... (Reakcia z pléna.) Ja odporúčam, pán predseda, keby ste si prispôsobovali rokovanie výboru a nieže Národná rada sa bude prispôsobovať vám, ale, nech sa páči (Potlesk.), budeme hlasovať o návrhu pána poslanca Přidala prerušiť naše rokovanie medzi 13.00 a 14.00 hodinou. (Hlasovanie.) Prítomných 137 poslancov, za hlasovalo 60, proti bolo 74, zdržali sa 2, nehlasoval 1. Tento návrh sme neschválili. Prosím, dám hlasovať o mojom procedurálnom návrhu, aby sme dnes rokovali aj po 19.00 hodine až do úplného prerokovania oboch bodov programu s tým, že hlasovať budeme o oboch bodoch programu až po ich prerokovaní bez obedňajšej prestávky. Prezentujme sa a hlasujme. (Hlasovanie.) Prítomných 137 poslancov, za hlasovalo 80, proti bolo 32, zdržalo sa 24 poslancov, nehlasoval 1. Konštatujem, že budeme postupovať tak, ako som to navrhol. Pán poslanec Beblavý.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 143, za 141, zdržal sa 1, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní.
Grendel, Gábor, podpredseda NR SR (2021-05-28):
S reakciou na faktické poznámky, pán poslanec Mazurek.
Kuffa, Štefan, poslanec NR SR (2012-06-27):
Ďakujem za slovo, pani predsedajúca. Teší ma, že to, že je taký veľký záujem o šport aj v Národnej rade, určite áno, je to veľmi ako potrebné a nevyhnutné, aby nemusela v televízii bežať reklama Zober loptu a nie drogy. Treba naozaj myslieť na ten aktívny šport, určite vedieť to aj doceniť aj finančne. Myslím si, že ten úmysel predkladateľov zákona je ten najlepší, aj keď si dovolím povedať ako bývalý vrcholový športovec, že financie a finančné prostriedky nemôžu byť len to, čo motivuje športovca, aby športoval. Myslím si, že väčšinu športovcov motivuje víťazstvo v športe. Teda robím niečo pre radosť a zároveň ak dosahujem veľmi dobré výsledky aj v tom športe, tak som hrdý na to, že môžem aj reprezentovať svoju vlastnú krajinu. Určite treba vedieť doceniť aj tých športovcov, hlavne na dôchodku, tak, ako to bolo spomenuté, aby naozaj neživorili. Zas na druhej strane myslím si, tak ako to odznelo tuná od kolegov, treba niektoré veci dobrúsiť, aby naozaj sme nepodporovali niekoho, kto tých finančných prostriedkov má nazvyš, ešte nejakou tou rentou. Čo sa týka veku, ten vek 35 rokov mne osobne sa zdá nízky, to si dovolím takto komentovať, mohol by byť vyšší, ale to, samozrejme, je na takú dlhšiu diskusiu. Ďakujem za slovo.
Kondrót, Maroš, poslanec NR SR (2013-05-15):
Teraz pristúpime k hlasovaniu o návrhu z rozpravy, o návrhu pani poslankyne Žitňanskej, ktorá ma požiadala, aby sme o obidvoch bodoch jej pozmeňujúceho návrhu hlasovali zvlášť, osobitne o jednom aj osobitne o druhom. Dajte, prosím, hlasovať o prvom bode z pozmeňovacieho návrhu pani poslankyne Žitňanskej.
P. Paška, predseda NR SR: (2008-09-17):
(Hlasovanie.) 139 prítomných, 81 za, 2 proti, 56 sa zdržalo. Schválili sme vládny návrh novely zákona č. 523/2004 Z. z. o rozpočtových pravidlách verejnej správy. Pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov a o zmene a doplnení niektorých zákonov (tlač 653). Pán poslanec Ďuračka uvedie hlasovanie.
Marosz, Ján, poslanec NR SR (2018-12-06):
Ďakujem pekne, pani Kiššová. Ja by som nadviazal na ten pozitívny tón, ktorý ste zdôraznili pri komunikácii s ministerstvom dopravy. Ja som sa takisto stretol tak s taxikármi, ako aj so zástupcami tých platforiem. A chcem, aby zaznelo teda aj z našej strany isté také ocenenie tej kultivovanej práce ministerstva dopravy a otvorenosť a prístupnosť k vzájomným kompromisom a dohode. Takže myslím si, že naozaj tu treba, aby aj z našej strany zaznelo istým spôsobom aj poďakovanie a ocenenie tej, tej práce a hlavne ochoty počúvať, komunikovať a zapracovať názory tak jednej, ako aj druhej strany. Takže odhliadnuc od rôznych detailov, ktoré by sa dali vychytať v tomto zákone, obidve tie strany sú viac-menej spokojné s tým dosiahnutým kompromisom. Takže toto chcem oceniť a poďakovať aj pánovi ministrovi.
Zmajkovičová, Renáta, podpredsedníčka NR SR (2014-01-29):
V rozprave vystúpi za poslanecký klub SDKÚ – DS pán poslanec Fedor, nech sa páči.
Blanár, Juraj, podpredseda NR SR (2021-09-28):
Ďakujem, pán minister. Teraz dávam slovo spoločnému spravodajcovi z výboru pre hospodárske záležitosti pánovi poslancovi Radovanovi Kazdovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spoločný spravodajca.
Paška, Pavol, predseda NR SR (2013-09-24):
Takže nebudeme hlasovať o tomto návrhu. Vážené panie poslankyne, páni poslanci, budeme hlasovať o troch prerokovaných bodoch, keďže štvrtý pán poslanec; o štyroch, pán poslanec Kaník stiahol svoj návrh zákona. Poprosím pána poslanca Mičovského, aby uviedol v prvom čítaní hlasovanie o návrhu pána poslanca Alojza Hlinu, ktorým sa mení zákon č. 442 o verejných vodovodoch, je to tlač 690. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov , tlač 690.)
R. Kaliňák, podpredseda vlády a minister vnútra SR: (2009-09-08):
Už som odôvodňoval skrátené legislatívne konanie, ktorého dôvodom je to, že nemôžeme si dovoliť, aby podľa zákona bolo možné udeliť zbrojný preukaz a povolenie na nosenie alebo držanie zbrane niekomu, kto už bol odsúdený za trestný čin so zbraňou alebo za násilný trestný čin. To je jedna časť zákona. Druhá časť zákona, ktorú tiež nebudem širšie rozoberať, je druhé kolo tzv. zbraňovej amnestie, ktorej cieľom je zánik trestnosti nedovoleného ozbrojovania osôb na určitý časový úsek, počas ktorého môžu odovzdať nelegálne zbrane, či už preto, že sú zbrane, ktoré našli po svojich starých rodičoch, našli na ulici, našli na povale, kdekoľvek, s tým, že Kriminalisticko-expertízny ústav najprv preskúma, či zbraň nebola použitá pri trestnom čine, a následne umožní tomu, kto ju odovzdal, buď si ju prihlásiť na svoj vlastný zbrojný preukaz, alebo ju nechať polícii na zlikvidovanie. Myslím si, že prvé kolo zbraňovej amnestie bolo mimoriadne úspešné, viac ako 3 400 zbraní bolo odovzdaných. Sám Kriminalisticko-expertízny ústav nabáda, aby toto druhé kolo bolo vykonané, bude konať rýchlejšie pri kontrole týchto zbraní. A opäť si myslím, že ani nejde o to, či sa nám podarí nájsť zbraň, ktorou bol spáchaný trestný čin, ide o to, aby sme znížili obeh nelegálnych a neevidovaných zbraní, ktoré kedykoľvek sa môžu stať príležitostným nástrojom na spáchanie trestného činu v budúcnosti. Čiže ide o hlboký, predovšetkým preventívny, preventívny krok. Myslím, že sa to osvedčilo, verím, že si tento zákon nájde vašu podporu, ja vám zaň vopred veľmi pekne ďakujem. Skončil som, pán predseda.
P. Paška, predseda NR SR: (2008-07-02):
(Hlasovanie.) 138 prítomných, 57 za, 71 proti, 10 sa zdržalo. Návrh sme neprijali.
Žitňanská, Lucia, poslankyňa NR SR (2013-10-30):
Ďakujem veľmi pekne. Ďakujem pekne za rozpravu, aj keď sme sa tu zišli v menšom počte. A myslím si, že keď sa všetky opozičné strany dokázali zhodnúť na tomto návrhu zákona ako na rozumnom kompromise, ktorý posunie veci dopredu, tak si myslím, že aj poslanci za stranu SMER by si to mali ešte raz rozmyslieť, pretože v konečnom dôsledku tie, tie hlasy tu v parlamente dávate vy a nie Robert Fico. Ten tu nesedí. A možno sa vrátim ešte raz k tomu, čo som hovorila na záver môjho prejavu. Naše voľby, ale aj tie české voľby, sú veľmi, veľmi poučné. Takže apelujem aj na vás, páni, dámy a páni, poslanci zo strany SMER, poučte sa aj vy, kým je čas. Pretože dnes máte pocit, že máte 83 poslancov, ale zajtra to tak nemusí byť, pretože ľudia prestávajú veriť politikom politických strán. A je to problém. Je to problém nás všetkých a tento jeden zákon naozaj môže byť súčasťou tej dlhej cesty o prinavrátenie dôveryhodnosti politiky. Ďakujem pekne.
I. Mikloš, podpredseda vlády a minister financií SR: (2005-12-06):
Vážené panie poslankyne, vážení páni poslanci, dôvodom navrhovanej novelizácie zákona o rozpočtových pravidlách verejnej správy je zabezpečenie aplikácie finančných mechanizmov viažucich sa na prijaté eurointegračné záväzky. V nadväznosti na čerpanie finančných prostriedkov z finančného mechanizmu európskeho hospodárskeho priestoru a nórskeho finančného mechanizmu, ale aj pripravovaného švajčiarskeho finančného mechanizmu je potrebné legislatívne zabezpečiť a vytvoriť režim spoločného nakladania s takýmito prostriedkami. Vzhľadom na to, že v doterajšej právnej úprave absentovala úprava nakladania s prostriedkami poskytovanými v Slovenskej republike z rozpočtu Európskej únie ako dočasná finančná pomoc, ktorá sa poskytuje rovnakým postupom ako pre program PHARE, predložený návrh novelizácie obsahuje aj úpravu nakladania s prostriedkami prechodného fondu v samostatnom § 20a. Predložený návrh zákona precizuje súčasne niektoré ustanovenia vo vzťahu k aplikačnej praxi. Dovoľte mi, vážený pán podpredseda, vážené panie poslankyne, páni poslanci, tiež povedať, že podporujem tie pozmeňujúce návrhy, ktoré odporúča v spoločnej správe schváliť gestorský výbor. Ďakujem pekne.
Baláž, Radoslav, poslanec NR SR (2018-10-24):
Dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru, výboru pre verejnú správu a regionálny rozvoj a výboru pre sociálne veci. Za gestorský výbor navrhujem výbor pre financie a rozpočet. Zároveň odporúčam, aby výbory tento návrh prerokovali do 30 dní a gestorský výbor do 32 dní od jeho prerokovania.
Blaha, Ľuboš, poslanec NR SR (2020-09-24):
... pánovi Vandákovi, za sukňu kamarátky, keď vám robila plagiát a diplomovku a teraz sa schovávate za sukňu vašej Pavlínky. Povedzte, pán premiér, nie je to zbabelé? Ďalšia vec. Vy máte údajne dôkaz, máte zmenky v rukách, ktorými by ste mohli ukázať Slovensku, že nie ste taký zlodej. Ale vy ho nechcete ukázať, lebo ste až taký hlúpy, že ho schovávate stále doma niekde v šuplíku. Povedzte, prečo ste taký hlúpy? Tretia otázka. Existuje vážne podozrenie, že ste tu 
10 miliónov euro (reakcia z pléna) investovali do pochybnej spoločnosti... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2014-09-16):
Faktické poznámky na vystúpenie pána poslanca nie sú. Ďalší vystúpi v rozprave pán poslanec Hudacký. Nech sa páči.
L. Gyurovszky, minister výstavby a regionálneho rozvoja SR: (2004-09-09):
Kontrolu dodržiavania podmienok okrem fondu vykonávajú aj krajské stavebné úrady. Tieto úrady ďalej kontrolujú aj čerpanie podpory. V prípade kontroly čerpania podpory fyzických osôb, to však znamená, že došlo k vzdialeniu poskytovania služieb občanom. Tento proces teraz zvyšuje náklady u dlžníka, ale aj u krajského stavebného úradu, pretože je nevyhnutná fyzická kontrola na stavbe. V snahe riešiť túto situáciu sa navrhuje, aby sa na obce preniesol výkon kontroly čerpania podpory pre fyzické osoby, to znamená, že poverený zamestnanec obce overí vecnú stránku požadovanej úhrady a vyznačí na doklade jej súlad s predmetom podpory. Pre zamedzenie prípadného konfliktu záujmu je však kontrola žiadateľa, ktorými sú právnické osoby, zostáva naďalej v kompetencii krajských stavebných úradov. Návrh zákona bol prerokovaný v troch výboroch Národnej rady a pozmeňujúce návrhy majú charakter legislatívnotechnických návrhov, ktoré jednoznačnejšie určujú niektoré ustanovenia zákona a v zmysle toho bol s nimi vyslovený súhlas. Zároveň by som sa vám chcel poďakovať za prerokovanie predmetného návrhu zákona a dúfam, že ho schválite. Ďakujem za pozornosť.
Drobný, Stanislav, poslanec NR SR (2019-10-23):
Ďakujem za slovo. Pani kolegyňa Bašistová, ďakujem vám za predloženie tohto pozmeňujúceho návrhu, ktorý ako návrh zákona o obecnej polícii minulú schôdzu stiahli z rokovania Národnej rady predkladatelia, poslanci vládnej koalície. Chcem vám poďakovať v mene nás všetkých obecných a mestských policajtov na Slovensku, že po 27 rokoch odmietania a ignorovania zo strany doterajších vlád sa táto problematika dostala na pôdu Národnej rady Slovenskej republiky aspoň formou pozmeňovacieho návrhu. Za poslanecký klub Ľudovej strany naše Slovensko môžem povedať, že váš pozmeňujúci návrh podporíme. Ďakujem.
Laurenčík, Milan, podpredseda NR SR (2022-02-18):
V zmysle § 28 ods. 1 požiadala o možnosť vystúpiť v rozprave pani ministerka spravodlivosti Mária Kolíková. Nech sa páči, máte slovo. (Reakcia z pléna.) Pán poslanec Fico, viem, registrujem, že ste sa hlásili, máte rovnocenné postavenie v tomto vzťahu, lenže pani ministerka sa hlásila skôr. (Ruch v sále.) Pani ministerka, nech sa páči, máte slovo.
Hrušovský, Pavol, podpredseda NR SR (2010-09-09):
Vyhlasujem rozpravu o tomto bode programu za skončenú. Pýtam sa pána ministra, či sa chce vyjadriť. Nech sa páči.
Grendel, Gábor, podpredseda NR SR (2023-02-08):
Takže tri faktické poznámky na vystúpenie pána poslanca Suju. Pán poslanec Kučera, nech sa páči.
M. Dzurinda, predseda vlády SR: (2002-04-11):
Tak teda za najvýznamnejšie legislatívne úpravy z oblasti životného prostredia považujem v roku 2000 dva zákony: návrh zákona alebo zákon o geologických prácach a o Štátnej geologickej správe, ktorému sa zjednodušene hovorí geologický zákon a zákon, ktorým sa mení a dopĺňa zákon o územnom plánovaní a stavebnom poriadku, teda stavebný zákon. V roku 2001 to bol podľa môjho názoru zákon o odpadoch a o doplnení niektorých zákonov. Iste si spomínate, aké bolo zložité zladiť obrovské množstvo pripomienok práve pri tomto zákone. No a v roku 2002 za najvýznamnejší predpokladám prijatý nový zákon o vodách a o zmene a doplnení niektorých zákonov, ktorý dosiaľ nebol uverejnený v Zbierke zákonov Slovenskej republiky. V Národnej rade bol v roku 2002 prijatý aj zákon o prevencii závažných priemyselných havárií a o zmene a doplnení niektorých zákonov. Nebol tiež ešte uverejnený v Zbierke zákonov. Spomeniem ešte ďalšie dva, a to je zákon o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov a zákon o používaní genetických technológií a geneticky modifikovaných organizmov. Všetko, pán predseda. J. Migaš, predseda NR SR: Pán poslanec. L. Ambróš, poslanec: Chcel som počuť odpoveď na tie problematické, lebo... J. Migaš, predseda NR SR: Hlasnejšie hovorte. L. Ambróš, poslanec: ... lebo z nášho pohľadu problematickým bola nepriama novela zákona o odpadoch, kde bol zrušený zákaz výroby, úplný zákaz výroby PVC po roku 2008. A čo sa týka úspechu, myslím si, že aj ratifikácia Kjótskeho protokolu patrí medzi úspechy, ktorými sa Slovensko môže popýšiť, ako aj Národná stratégia trvalo udržateľného rozvoja Slovenskej republiky. J. Migaš, predseda NR SR: Premiér chce reagovať?
A. Belousovová, podpredsedníčka NR SR: (2008-04-01):
Ďalej v rozprave vystúpi pán poslanec Fronc a po ňom sa pripraví pán poslanec Szigeti. Nech sa páči, pán poslanec, máte slovo.
Laurenčík, Milan, podpredseda NR SR (2020-09-16):
Ďakujem, pán podpredseda. Prosím, zaujmite miesto pre navrhovateľa. Prosím teraz predsedu výboru pre financie a rozpočet pána poslanca Mariána Viskupiča, aby informoval Národnú radu o výsledku rokovania výboru o tomto návrhu vlády. Nech sa páči, pán poslanec, máte slovo.
Beluský, Martin, poslanec NR SR (2018-05-28):
Ďakujem za slovo. Vážený pán podpredseda, vážené panie poslankyne, páni poslanci, príjemné dobré ráno. Poslanci za stranu Kotleba – Ľudová strana Naše Slovensko Marian Kotleba, Milan Uhrík, Martin Beluský a Ján Kecskés predkladajú do Národnej rady Slovenskej republiky návrh zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Cieľom uvedenej novely zákona je stanoviť maximálnu výšku výdavkov, ktoré môže vyšší územný celok vynaložiť na bežnú prevádzku samotného úradu, t. j. na vlastnú réžiu. Priložený návrh novely zákona bude mať okrem priaznivého finančného dopadu na verejné financie aj pozitívny dopad na znižovanie rozdielov medzi jednotlivými vyššími územnými celkami. Viac uvediem v rozprave, do ktorej sa hlásim ako prvý. Ďakujem.
Huba, Mikuláš, poslanec NR SR (2015-06-23):
Ďakujem pekne za slovo. Som rád, že tu kolega Vašečka upozornil na skutočnosť, že medzi pojmami migrant a utečenec nie je znamienko rovnosti. Utečenci sú špeciálna kategória ľudí, ktorí sú z existenčných dôvodov nútení opustiť svoje domovy a svoje domovské krajiny. Je to veľmi amatérska definícia, ale snáď splní účel pre tento prípad. Pričom migrant môže byť z dôvodu celého radu iných príčin a určite sa naňho nemožno pozerať vo všeobecnosti tak ako na toho, ktorého označujeme a ktorého aj medzinárodné dohovory označujú pojmom utečenec. Preto by som bol veľmi rád, kedy aj táto schôdza prispela k tomu, aby sme striktnejšie rozlišovali medzi týmito pojmami a naozaj používali v danom kontexte ten pojem utečenec a nie migrant. Keďže, ako sme už povedali, migrant je pojem oveľa širší. A ešte niečo. Straší sa tu fiktívnymi alebo hypotetickými teroristami, a pritom skutočných a reálnych, keď už aj nie teroristov, tak prinajmenšom násilníkov hrubého zrna, sme tu videli minulú sobotu. Nehovorili po arabsky, ale po slovensky, aj keď nie veľmi spisovne, ale predsa.
M. Sabolová, poslankyňa: (2007-09-04):
A druhá vec. Skutočne ste nenaplnili rokovací poriadok, pretože rokovací poriadok nehovorí o tom, že počas vystúpenia poslanca je možné udeliť alebo vyhlásiť prestávku. Vy ste sa postavili, povedali päťminútová prestávka a už ste boli preč. Proste, pán podpredseda, nezvládate rokovanie, poviem teraz, tejto schôdze mimoriadnej, ale myslím si, že je úplne jedno, už čo tu kto povie, pretože vám skutočne už nepomôže s názormi asi, asi nikto.
A. Belousovová, podpredsedníčka NR SR: (2008-03-28):
A ďalej pristúpime k prvému čítaniu o návrhu poslancov Národnej rady Slovenskej republiky Marty Damborskej, Ľudmily Muškovej a Jána Podmanického na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov . Návrh zákona ste dostali ako tlač 565 a návrh na jeho pridelenie na prerokovanie výborom máte v rozhodnutí č. 574. Teraz dávam slovo poslankyni pani Ľudmile Muškovej, aby návrh tohto zákona uviedla.
Kvasnička, Marián, poslanec NR SR (2011-05-27):
Ďakujem. Chcel som len krátko reagovať na vystúpenie Szilárda. V tomto čase vyšla kniha rozhovorov s významným českým teológom Tomášom Halíkom, kde medzi mnohými inými problémami diskutuje aj česko-nemecké nacionálne traumy. Na oboch stranách vidí rovnaké nebezpečenstvo. Varuje pred tými, ktorí vyvolávajú démonov a príšery, a ako hlbinný psychológ a teológ v dialógu im odporúča, aby sa pri takýchto temných snoch dobre pozreli tej príšere do očí, že veľmi často, ak budú poctiví, uvidia sami seba. Ďakujem Szilárdovi za triezvy, nepredpojatý pohľad, ktorý netrpí touto frustráciou, ale dokáže mať dištanc aj voči mýtom vlastného etnika. Ďakujem, že aj na Slovensku je možná „zmierená rôznosť“, ak môžem citovať názov knihy Tomáša Halíka. Ďakujem Szilárd.
Grendel, Gábor, podpredseda NR SR (2022-06-23):
Chcem vás pekne poprosiť, kolegovia, aby ste doplňujúce otázky naozaj dávali ako otázky, lebo oberáme sa o čas, ktorý je obmedzený na hodinu otázok. Otázka č. 11 je od pána poslanca Miroslava Urbana. Pýta sa pána ministra zahraničných vecí a európskych záležitostí Ivana Korčoka: „Nebude naša diplomacia podobne ako Amnesty International protestovať proti vydaniu Juliana Assangea do USA, kde mu hrozí doživotný trest?“
Zelník, Štefan, poslanec NR SR (2018-05-16):
Vážený pán predsedajúci, ďakujem pekne za slovo. Vážené pani poslankyne, vážení páni poslanci, ako spoločný spravodajca výboru predkladám spoločnú správu k návrhu poslancov Národnej rady Slovenskej republiky Petra Antala a Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov. Predseda Národnej rady Slovenskej republiky pridelil uvedený návrh zákona na prerokovanie ústavnoprávnemu výboru, výboru pre verejnú správu a regionálny rozvoj a výboru pre zdravotníctvo, ktorý súčasne určil za gestorský výbor. Výbory, ktorým bol návrh zákona pridelený, ho prerokovali, súhlasili s uvedeným návrhom zákona a odporučili Národnej rade zákon schváliť. Gestorský výbor nedostal žiadne stanoviská poslancov, ktorí nie sú členmi výborov a ktorým bol návrh zákona pridelený. Gestorský výbor na základe stanovísk výborov k návrhu poslancov Národnej rady Slovenskej republiky Petra Antala a Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov (tlač 892), vyjadrených v uzneseniach uvedených pod bodom IV tejto správy a v stanovisku gestorského výboru odporúča Národnej rade Slovenskej republiky návrh poslancov Národnej rady Slovenskej republiky Petra Antala a Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov, schváliť. Spoločná správa výborov bola schválená uznesením č. 103 z 10. mája 2018, kde ma výbor poveril za spoločného spravodajcu, predniesť spoločnú správu výboru na schôdzi Národnej rady Slovenskej republiky. Pán predseda, navrhujem, aby Národná rada hlasovala o uvedenom návrhu zákona dnes o 17. hodine. Vážený pán predsedajúci, skončil som, môžete otvoriť rozpravu.
P. Hrušovský, podpredseda NR SR: (2002-05-16):
Pani poslankyňa, máte slovo.
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 147 poslancov, za 145, proti 1, zdržal sa žiaden, nehlasoval 1. Konštatujem, že sme tento návrh schválili. Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde, tlač 1324, bod 10 schváleného programu. Spravodajcom je člen výboru pre pôdohospodárstvo a životné prostredie Ján Kvorka. Prosím, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a ktorým sa menia a dopĺňajú niektoré zákony , tlač 1324.)
Paška, Pavol, predseda NR SR (2014-09-17):
Vážené pani poslankyne, vážení páni poslanci, budeme pokračovať v prerušenom rokovaní programu 37. schôdze rokovaním o výročnej správe Slovenského pozemkového fondu za rok 2013. Je to tlač 961. Poprosím, á, tu je (povedané so smiechom) pani generálna riaditeľka fondu pani Gabriela Matečná. Poprosím vás o uvedenie správy. (Rokovanie o výročnej správe Slovenského pozemkového fondu za rok 2013 , tlač 961.)
Grendel, Gábor, podpredseda NR SR (2020-11-03):
Dávam teraz možnosť prihlásiť sa do rozpravy ústne. Dvaja páni poslanci – Drdul a Blaha. Končím možnosť prihlásiť sa ústne do rozpravy. Ako prvý pôjde pán poslanec Drdul, nech sa páči. Pán poslanec Drdul, je všeobecný súhlas, aby vystúpil v rozprave z miesta? (Súhlasná reakcia pléna.) Je, nech sa páči.
Štefanec, Ivan, poslanec NR SR (2012-08-06):
Ďakujem pekne, pani predsedajúca, chcem sa poďakovať pánovi poslancovi Mihálovi za obsažné, ale aj faktografické vystúpenie. Osobitne ma zaujala časť o živnostníkoch, keď pán poslanec poukázal na mnohé fakty, ktorými sa zhoršuje situácia súčasných živnostníkov, a vláda namiesto pomoci im život zhoršuje tak, že pre mnohých to bude znamenať holú existenciu. Osobne som presvedčený, že práve tým koeficientom, na ktorý pán poslanec Mihál poukázal, sa táto situácia zhoršuje kriticky, pretože zamestnanec a živnostník, to sú dve úplne iné postavenia, a je veľmi nesprávne klásť medzi ne rovná sa. Živnostníci nemajú garantovaný príjem, nemajú garantovanú dovolenku, nemajú žiadne náhrady za pracovné cesty a ako povedal aj pán poslanec Mihál, nemajú garantované, alebo nevyužívajú ani nemocenské, pretože jednoducho nemajú na to čas, majú iné priority, dennodenne sa starajú o to, aby uživili seba, svoje rodiny a, samozrejme, poctivo platia dane a odvody. A práve tejto skupine ľudí chce zákon o sociálnom poistení z dielne vlády zhoršiť ich postavenie, pre mnohých likvidačné. Myslím si, že toto je jedno z mnohých opatrení, ktoré zhorší postavenie živnostníkov, ale aj celé prostredie na Slovensku. Spolu s dohodármi sa obávam, že to bude znamenať viac čiernej práce a skôr menej príjmov z daní a odvodov, čo určite nie je snahou tejto vlády, ale bude určite výsledkom jej konania. Ďakujem.
Kondrót, Maroš, poslanec NR SR (2018-06-21):
Ďakujem pekne, pán predsedajúci. Kratučko. Edo, ak sa tvoj pozmeňovák, nemám to ešte preštudované, ak sa dotýka presne toho istého bodu, ktorý je v spoločnej správe, tak už sa o ňom nebude, o tom z pozmeňováku hlasovať, lebo sa najskôr skrátia, schvália body spoločnej správy a nedá sa dvadsaťkrát meniť. Čiže ak nabudúce budeš chcieť, musíš vyňať tento bod 13 zo spoločnej správy a podať svoj pozmeňovák, ktorý sa týka toho istého. A to si neurobil, takže s tým neurobíme, pokiaľ to nekoliduje, tak sa bude hlasovať jednotlivo o tých bodoch, ktoré si dal. A kolegovi Baránikovi chcem povedať, že odsun na nejaký september nemá zmysel, lebo bola uzavretá rozprava. Čiže my už nevieme nič urobiť, iba hlasovať o tri dni neskôr, o dva mesiace neskôr. Vtedy to má zmysel, ak sa chce otvoriť rozprava, čiže minister alebo predkladateľ nabudúce otvorí rozpravu, môžu sa dať pozmeňováky, potom sa hlasuje. A tým pádom, že rozprava bola skončená a predkladateľ nemieni ju znovu otvárať, takže nemôžeme ani ho posunúť na hlasovanie, a už vôbec ho nevieme otvoriť v tom septembri, to znamená, že hlasovať sa bude v pondelok o piatej. Ďakujem.
Ďuriš Nicholsonová, Lucia, podpredsedníčka NR SR (2018-05-29):
Pán poslanec Schlosár.
Bugár, Béla, podpredseda NR SR (2018-06-19):
Prezentujme sa a hlasujeme. (Hlasovanie.) Prítomných 142, za 141, 1 nehlasoval. Konštatujem, že návrh sme posunuli do druhého čítania. Nech sa páči.
Bugár, Béla, podpredseda NR SR (2017-09-08):
Ďalej v rozprave vystúpi pán poslanec Ivan.
Hrnčiar, Andrej, podpredseda NR SR (2017-04-05):
Reakcia na faktické poznámky, pán poslanec Krajniak.
Pellegrini, Peter, predseda NR SR (2015-09-30):
Otváram rozpravu v treťom čítaní, pýtam sa, či sa niekto hlási do rozpravy. Končím možnosť prihlásiť sa do rozpravy, vyhlasujem rozpravu za skončenú. Pán spravodajca.
Grendel, Gábor, podpredseda NR SR (2021-06-29):
Ďakujem, pán poslanec. Teraz dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Milanovi Mazurekovi.
Tomanová, Viera, poslankyňa NR SR (2010-12-01):
Ďakujem pekne. Vážený pán predsedajúci, dovoľte mi, aby som zareagovala na pána Muňka a povedala, že to nebol jediný problém toho zákona, o ktorom hovoril. Pán poslanec Muňko mohol vytiahnuť ďalšie veci, ktoré sú tu. Je tu redukcia, antiredukcie, predĺženie a redukcie, ktorá dnes táto redukcia a antiredukcia spôsobuje, že máme viac ako dvanásť skupín dôchodcov, ktorým sa inak priznávajú dôchodky. Pán poslanec Brocka pri prvom čítaní povedal o tom, že práve v tom je, to je spravodlivé, že dôchodky boli priznávané spravodlivo a vtedy sa zohľadňovalo. Predsa to nie je pravda, pán poslanec, dokonca pri výpočte dôchodkov, a mnohí ľudia prídu aj o to, že pracovali a boli poistení a počas práce nepoberali dôchodky a dôchodky sa im valorizovali. Čiže ja by som bola veľmi rada, keby ste skutočne zvážili tento návrh a v rámci, to nielen tak ako pán Muňko žiadal, aby tento zákon mali sme čas na prerokovanie do zajtrajšieho dňa, ale aby bol vrátený výboru pre sociálne veci a bývanie a aby tento zákon bol opätovne prerokovaný vďaka pozmeňujúcim návrhom, ktoré tu boli predložené, aby bol opätovne prerokovaný vo výbore pre sociálne veci a bývanie, a to v nadväznosti na § 34 rokovacieho poriadku.
Blanár, Juraj, poslanec NR SR (2015-06-17):
Ďakujem. Vážený pán kolega, snažíte sa navodzovať atmosféru, ako keby sme spochybňovali samosprávu školy. Ale to nie je pravda. Možno práve vám by to vyhovovalo, že by takto to bolo vnímané, ale nie je to pravda. Naopak, v tom návrhu je povedané jasne, že trojpätinová väčšina bude tá, ktorá bude odmietať prípadne návrh rady školy. Ale úplne, si myslím, ak by som mal brať úprimne vaše vystúpenie, tak mali by ste sa postaviť za tento pult a predložiť pozmeňujúci návrh, že beriete alebo že idete vrátiť radám školy u súkromných zriaďovateľov a cirkevných zriaďovateľov ich samosprávu, ktorým bola zobraná tým, že majú dvakrát právo veta. Keby ste prišli s takýmto pozmeňujúcim návrhom, že ho predložíte, bol by som pripravený vám uveriť. Ale ak chodíte okolo horúcej kaše, toto ignorujete, kde je podľa vašich slov už je rada školy oklieštená a nerešpektuje sa jej samosprávnosť, ale na druhej strane, keď sa ide zaviesť presne to isté pre druhého, tak to kritizujete, nie je to z vašej strany úprimné, o to viacej, pán poslanec, že ste bývalý minister školstva, a veľmi dobre viete, ako sa to vytvorilo.